ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 109/4

Διάταξη του Δικαστηρίου (έβδομο τμήμα) της 19ης Ιανουαρίου 2012 [αίτηση του Upper Tribunal (Tax and Chancery Chamber) (Ηνωμένο Βασίλειο) για την έκδοση προδικαστικής αποφάσεως] — Purple Parking Ltd, Airparks Services Ltd κατά The Commissioners for Her Majesty's Revenue & Customs

(Υπόθεση C-117/11) (1)

(Άρθρο 104, παράγραφος 3, πρώτο εδάφιο, του Κανονισμού Διαδικασίας - Φορολογία - ΦΠΑ - Έκτη οδηγία - Άρθρο 28, παράγραφος 2, στοιχείο α' - Άρθρο 28, παράγραφος 3, στοιχείο β' - Απαλλαγή ορισμένων υπηρεσιών μεταφοράς από τον φόρο - Πράξη συνδυάζουσα υπηρεσίες σταθμεύσεως αυτοκινήτου και μεταφοράς των ταξιδιωτών μεταξύ του χώρου σταθμεύσεως και του αεροδρομίου - Ύπαρξη δύο χωριστών παροχών υπηρεσιών ή μιας ενιαίας παροχής - Αρχή της φορολογικής ουδετερότητας)

2012/C 109/07

Γλώσσα διαδικασίας: η αγγλική

Αιτούν δικαστήριο

Upper Tribunal (Tax and Chancery Chamber)

Διάδικοι στην υπόθεση της κύριας δίκης

Προσφεύγουσες: Purple Parking Ltd, Airparks Services Ltd

Καθού: The Commissioners for Her Majesty's Revenue & Customs

Αντικείμενο

Αίτηση για την έκδοση προδικαστικής αποφάσεως — Upper Tribunal (Tax and Chancery Chamber) — Ερμηνεία της οδηγίας 77/388/ΕΟΚ: Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Δυνατότητα των κρατών μελών να διατηρήσουν σε ισχύ απαλλαγές με επιστροφή του καταβληθέντος στο προηγούμενο στάδιο φόρου — Εθνική ρύθμιση που διατηρεί σε ισχύ μια απαλλαγή με επιστροφή του καταβληθέντος φόρου σε σχέση με ορισμένες υπηρεσίες μεταφοράς — Επιχείρηση που παρέχει σε πρόσωπα τα οποία πρόκειται να ταξιδέψουν αεροπορικώς υπηρεσία σταθμεύσεως του αυτοκινήτου τους σε συνδυασμό με υπηρεσία μεταφοράς μεταξύ του χώρου σταθμεύσεως και του αεροδρομίου — Ερώτημα αν η ως άνω δραστηριότητα πρέπει να θεωρηθεί, από πλευράς ΦΠΑ, μία ενιαία παροχή ή περισσότερες χωριστές παροχές

Διατακτικό

Η έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 92/111/ΕΟΚ του Συμβουλίου, της 14ης Δεκεμβρίου 1992, έχει την έννοια ότι, προς καθορισμό του εφαρμοστέου συντελεστή του φόρου προστιθεμένης αξίας, υπηρεσίες σταθμεύσεως αυτοκινήτου σε χώρο «εκτός αεροδρομίου» και μεταφοράς των επιβατών του εν λόγω αυτοκινήτου μεταξύ του χώρου αυτού και του αεροσταθμού του οικείου αεροδρομίου πρέπει, υπό περιστάσεις όπως αυτές της υποθέσεως της κύριας δίκης, να θεωρούνται ως σύνθετη ενιαία παροχή, στην οποία υπερισχύει το στοιχείο της υπηρεσίας σταθμεύσεως.

(1) ΕΕ C 145 σ. 14.5.2011.
EL Επίσημη Εφημερίδα της Ευρωπαϊκής Ένωσης C 73/25

Διάταξη του Προέδρου του Δικαστηρίου της 11ης Ιανουαρίου 2012 [αίτηση του High Court of Justice (Chancery Division) (Ηνωμένο Βασίλειο) για την έκδοση προδικαστικής αποφάσεως] — Union of European Football Associations (UEFA), British Sky Broadcasting Ltd κατά Euroview Sport Ltd

(Υπόθεση C-228/10) (1)

2012/C 73/43

Γλώσσα διαδικασίας: η αγγλική

Ο Πρόεδρος του Δικαστηρίου αποφάσισε τη διαγραφή της υποθέσεως.

(1) ΕΕ C 209 της 31.7.2010.
EL Επίσημη Εφημερίδα της Ευρωπαϊκής Ένωσης C 73/8

Διάταξη του Δικαστηρίου (τέταρτο τμήμα) της 25ης Νοεμβρίου 2011 [αίτηση του Court of Appeal (England & Wales) (Civil Division) (Ηνωμένο Βασίλειο) για την έκδοση προδικαστικής αποφάσεως] — Yeda Research and Development Company Ltd, Aventis Holdings Inc κατά Comptroller-General of Patents, Designs and Trade Marks

(Υπόθεση C-518/10) (1)

(Άρθρο 104, παράγραφος 3, πρώτο εδάφιο, του Κανονισμού Διαδικασίας - Φάρμακα για ανθρώπινη χρήση - Συμπληρωματικό πιστοποιητικό προστασίας - Κανονισμός (ΕΚ) 469/2009 - Άρθρο 3 - Προϋποθέσεις χορήγησης του πιστοποιητικού - Έννοια της φράσης «προϊόν που προστατεύεται με ισχύον κύριο δίπλωμα ευρεσιτεχνίας» - Κριτήρια - Άδεια κυκλοφορίας στην αγορά - Φάρμακο που διατίθεται στην αγορά και περιέχει μία μόνο δραστική ουσία, ενώ στο κείμενο των αξιώσεων του διπλώματος ευρεσιτεχνίας αναφέρεται μια σύνθεση δραστικών ουσιών)

2012/C 73/13

Γλώσσα διαδικασίας: η αγγλική

Αιτούν δικαστήριο

Court of Appeal (England & Wales) (Civil Division)

Διάδικοι στην υπόθεση της κύριας δίκης

Εφεσείουσες: Yeda Research and Development Company Ltd, Aventis Holdings Inc

Εφεσίβλητος: Comptroller-General of Patents, Designs and Trade Marks

Αντικείμενο

Αίτηση έκδοσης προδικαστικής απόφασης — Court of Appeal (England & Wales) (Civil Division) — Ερμηνεία του άρθρου 3, στοιχείο α', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ L 152, σ. 1) — Προϋποθέσεις χορήγησης του πιστοποιητικού — Έννοια της φράσης «προϊόν που προστατεύεται με ισχύον κύριο δίπλωμα ευρεσιτεχνίας» — Κριτήρια — Επιρροή που ασκεί η Συμφωνία 89/695/ΕΟΚ, για τα κοινοτικά διπλώματα ευρεσιτεχνίας, στην εκτίμηση των κριτηρίων αυτών σε περίπτωση έμμεσης προσβολής ή συμμετοχής σε προσβολή δικαιώματος ευρεσιτεχνίας κατά την έννοια του άρθρου 26 της εν λόγω συμφωνίας

Διατακτικό

Το άρθρο 3, στοιχείο α', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα, έχει την έννοια ότι αντιβαίνει σ’ αυτό η χορήγηση συμπληρωματικού πιστοποιητικού προστασίας από τις αρμόδιες αρχές βιομηχανικής ιδιοκτησίας ενός κράτους μέλους, όταν η δραστική ουσία την οποία αναφέρει η αίτηση χορήγησης του πιστοποιητικού, μολονότι αναφέρεται στο κείμενο των αξιώσεων του κύριου διπλώματος ευρεσιτεχνίας ως δραστική ουσία που αποτελεί, μαζί με μια άλλη δραστική ουσία, συστατικό μιας σύνθεσης δραστικών ουσιών, δεν συνιστά το αντικείμενο αξίωσης που να αφορά αυτή μόνο τη δραστική ουσία.

(1) ΕΕ C 13 της 15.1.2011.
EL Επίσημη Εφημερίδα της Ευρωπαϊκής Ένωσης C 126/10

Διάταξη του Προέδρου του Δικαστηρίου της 14ης Φεβρουαρίου 2012 [αιτήσεις του Tribunale Amministrativo Regionale per la Lombardia — Sezione Terza (Ιταλία) για την έκδοση προδικαστικής αποφάσεως] — Enipower SpA (C-328/10), ENI SpA (C-329/10), Edison Trading SpA (C-330/10), E.On Produzione SpA (C-331/10), Edipower SpA (C-332/10), E.On Energy Trading SpA (C-333/10) κατά Autorità per l'energia elettrica e il gás (C-328/10 έως C-333/10), Cassa Conguaglio per il Settore Elettrico (C-329/10) παρισταμένων των: Terna Rete Elettrica Nazionale SpA (C-328/10, C-329/10, C-331/10 και C-332/10), Ministero dello Sviluppo Economico (C-328/10 και C-329/10), Gestore dei Servizi Elettrici SpA (C-331/10)

(Συνεκδικασθείσες υποθέσεις C-328/10 και C-333/10) (1)

2012/C 126/20

Γλώσσα διαδικασίας: η ιταλική

Ο Πρόεδρος του Δικαστηρίου αποφάσισε τη διαγραφή των υποθέσεων.

(1) ΕΕ C 346 της 18.12.2010.
C 25/23

Διάταξη του Δικαστηρίου της 30ής Σεπτεμβρίου 2011 — Sociedade Quinta do Portal, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Vallegre, Vinhos do Porto SA

(Υπόθεση C-541/10 P) (1)

(Αίτηση αναιρέσεως - Κοινοτικό σήμα - Κανονισμός (ΕΚ) 207/2009 - Άρθρο 8, παράγραφος 1, στοιχείο β' - Κοινοτικό λεκτικό σήμα PORTO ALEGRE - Προγενέστερο εθνικό λεκτικό σήμα VISTA ALEGRE - Σχετικός λόγος απαραδέκτου - Κίνδυνος συγχύσεως - Κήρυξη ακυρότητας του σήματος)

(2012/C 25/39)

Γλώσσα διαδικασίας: η πορτογαλική

Διάδικοι

Αναιρεσείουσα: Sociedade Quinta do Portal, SA (εκπρόσωπος: F. Bolota Belchior, advogado)

Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: P. López Ronda και G. Macias Bonilla, abogados), Vallegre — Vinhos do Porto, SA

Αντικείμενο

Αίτηση αναιρέσεως κατά της αποφάσεως του Γενικού Δικαστηρίου (όγδοο τμήμα) της 8ης Σεπτεμβρίου 2010, T-369/09, Quinta do Portal κατά ΓΕΕΑ — Vallegre, με την οποία το Γενικό Δικαστήριο απέρριψε την προσφυγή κατά της αποφάσεως του πρώτου τμήματος προσφυγών του ΓΕΕΑ της 18ης Ιουνίου 2009 (υπόθεση R 1012/2008-1), σχετικά με διαδικασία κηρύξεως της ακυρότητας σήματος μεταξύ της Vallegre, Vinhos do Porto, SA και της Sociedade Quinta do Portal, SA.

Διατακτικό

1) Απορρίπτει την αίτηση αναιρέσεως.

2) Καταδικάζει την Quinta do Portal SA στα δικαστικά έξοδα.

(1) ΕΕ C 38 της 5.2.2011.
EL Επίσημη Εφημερίδα της Ευρωπαϊκής Ένωσης C 89/2

Διάταξη του Δικαστηρίου της 16ης Νοεμβρίου 2010 — Internationale Fruchtimport Gesellschaft Weichert GmbH & Co. KG κατά Ευρωπαϊκής Επιτροπής

(Υπόθεση C-73/10 P) (1)

(Αίτηση αναιρέσεως - Ανταγωνισμός - Απόφαση της Επιτροπής περί διαδικασίας εφαρμογής του άρθρου 81 ΕΚ - Προσφυγή ακυρώσεως - Προθεσμία - Εκπροθέσμως ασκηθείσα προσφυγή - Λόγοι δυνάμενοι να δικαιολογήσουν παρέκκλιση από την προθεσμία ασκήσεως της προσφυγής - Δικαίωμα ένδικης προστασίας - Αρχές της νομιμότητας και της αναλογικότητας - Αίτηση αναιρέσεως προδήλως αβάσιμη)

2011/C 89/03

Γλώσσα διαδικασίας: η αγγλική

Διάδικοι

Αναιρεσείουσα: Internationale Fruchtimport Gesellschaft Weichert GmbH & Co. KG (εκπρόσωποι: A. Rinne, Rechtsanwalt, S. Kon και C. Humpe, Solicitors, C. Vajda QC)

Αντίδικος κατ’ αναίρεση: Ευρωπαϊκή Επιτροπή (εκπρόσωποι: M. Kellerbauer και A. Biolan)

Αντικείμενο

Αίτηση αναιρέσεως κατά της διατάξεως του Πρωτοδικείου (όγδοο τμήμα) της 30ής Νοεμβρίου 2009 επί της υποθέσεως T-2/09, Internationale Fruchtimport Gesellschaft Weichert & Co. KG κατά Επιτροπής των Ευρωπαϊκών Κοινοτήτων, με την οποία το Πρωτοδικείο απέρριψε ως προδήλως απαράδεκτη προσφυγή με αίτημα τη μερική ακύρωση της αποφάσεως C(2008) 5955 τελικό της Επιτροπής, της 15ης Οκτωβρίου 2008, σχετικά με διαδικασία εφαρμογής του άρθρου 81 ΕΚ (υπόθεση COMP/39.188 — Μπανάνες), η οποία αφορούσε σύμπραξη επιχειρήσεων εντός τμήματος της ευρωπαϊκής αγοράς μπανάνας, ή, επικουρικώς, την εξαφάνιση ή τη μείωση του επιβληθέντος στην τότε προσφεύγουσα προστίμου — Προθεσμίας ασκήσεως προσφυγής — Εκπρόθεσμη άσκηση προσφυγής

Διατακτικό

Το Δικαστήριο:

1) Απορρίπτει την αίτηση αναιρέσεως.

2) Καταδικάζει την Internationale Fruchtimport Gesellschaft Weichert GmbH & Co. KG στα δικαστικά έξοδα.

(1) ΕΕ C 80 της 27.3.2010.
EL Επίσημη Εφημερίδα της Ευρωπαϊκής Ένωσης C 346/37

Διάταξη του προέδρου του πρώτου τμήματος του Δικαστηρίου της 3ης Ιουνίου 2010 [αίτηση του High Court of Justice in Northern Ireland, Queen's Bench Division (Ηνωμένο Βασίλειο) για την έκδοση προδικαστικής αποφάσεως] — Seaport (NI) Ltd κατά Department of the Environment for Northern Ireland

(Υπόθεση C-182/09) (1)

()

2010/C 346/66

Γλώσσα διαδικασίας: η αγγλική

Ο πρόεδρος του πρώτου τμήματος αποφάσισε τη διαγραφή της υποθέσεως.

(1) ΕΕ C 193 της 15.8.2009.
EL Επίσημη Εφημερίδα της Ευρωπαϊκής Ένωσης C 148/23

Διάταξη του Προέδρου του Δικαστηρίου της 19ης Μαρτίου 2010 (αιτήσεις για την έκδοση προδικαστικής αποφάσεως του tribunal de grande instance de Nanterre — France) — Tereos, Vermandoise Industries SA, Sucreries de Toury et Usines annexes SA, Roquette Frères SA, Sucreries & Distilleries de Souppes — Ouvré Fils SA, Cristal Union, Lesaffre Frères SA, Sucrerie Bourdon, SAFBA, Sucreries du Marquenterre SA κατά Directeur général des douanes et droits indirects, Receveur principal des douanes et droits indirects de Gennevilliers

(Συνεκδικασθείσες υποθέσεις C-411/09 έως C-420/09) (1)

2010/C 148/40

Γλώσσα διαδικασίας: η γαλλική

Ο Πρόεδρος του Δικαστηρίου αποφάσισε τη διαγραφή των υποθέσεων.

(1) ΕΕ C 312 της 19.12.2009
EL Επίσημη Εφημερίδα της Ευρωπαϊκής Ένωσης C 134/9

Διάταξη του Δικαστηρίου (όγδοο τμήμα) της 25ης Φεβρουαρίου 2010 [αίτηση του Tribunal Judicial da Comarca do Porto (Πορτογαλία) για την έκδοση προδικαστικής αποφάσεως] — Santa Casa da Misericórdia de Lisboa κατά Liga Portuguesa de Futebol Profissional, Bwin Intrnational Ltd, πρώην Baw International Ltd, Betandwin.Com Interactive Entertainment

(Υπόθεση C-55/08) (1)

(Αίτηση εκδόσεως προδικαστικής αποφάσεως - Απαράδεκτο)

2010/C 134/14

Γλώσσα διαδικασίας: η πορτογαλική

Αιτούν δικαστήριο

Tribunal Judicial da Comarca do Porto

Διάδικοι στην υπόθεση της κύριας δίκης

Santa Casa da Misericórdia de Lisboa

κατά

Liga Portuguesa de Futebol Profissional, Bwin Intrnational Ltd, πρώην Baw International Ltd, Betandwin.Com Interactive Entertainment

Αντικείμενο

Αίτηση εκδόσεως προδικαστικής αποφάσεως — Tribunal Judicial da Comarca do Porto — Ερμηνεία των άρθρων 43, 49 και 56 ΕΚ — Εθνική νομοθεσία που αναθέτει σε έναν οργανισμό την αποκλειστική εκμετάλλευση των τυχηρών παιγνίων και των λαχείων και που καθιστά αξιόποινη πράξη τη διοργάνωση, πρόταση στο κοινό και συγκέντρωση, και μέσω Διαδικτύου, στοιχημάτων επί αθλητικών αγώνων — Επιβολή απαγορεύσεως σε επιχείρηση εδρεύουσα σε άλλο κράτος μέλος, η οποία ασκεί τη δραστηριότητα εκμεταλλεύσεως στοιχημάτων και λαχείων on line, της προτάσεως στο κοινό, διοργανώσεως και εκμεταλλεύσεως αυτών των στοιχημάτων και λαχείων μέσω Διαδικτύου και της διαθέσεως κερδών στους κερδίζοντες

Διατακτικό

Η αίτηση για την έκδοση προδικαστικής αποφάσεως την οποία υπέβαλε το Tribunal Judicial da Comarca do Porto (Πορτογαλία), με απόφαση της 19ης Δεκεμβρίου 2007, είναι προδήλως απαράδεκτη.

(1) ΕΕ C 92 της 12.4.2008.
EL Επίσημη Εφημερίδα της Ευρωπαϊκής Ένωσης C 63/18

Διάταξη του Δικαστηρίου της 26ης Νοεμβρίου 2009 — Região autónoma dos Açores κατά Συμβουλίου της Ευρωπαϊκής Ενώσεως, Επιτροπής των Ευρωπαϊκών Κοινοτήτων, Βασιλείου της Ισπανίας, Seas at Risk VZW, πρώην Stichting Seas at Risk Federation, WWF — World Wide Fund for Nature, Stichting Greenpeace Council

(Υπόθεση C-444/08 P) (1)

(Αίτηση αναιρέσεως - Άρθρο 119 του Κανονισμού Διαδικασίας - Κανονισμός (ΕΚ) 1954/2003 - Προσφυγή ακυρώσεως - Απαράδεκτο - Οργανισμός περιφερειακής ή τοπικής αυτοδιοικήσεως - Πράξεις που αφορούν άμεσα και ατομικά τον οργανισμό αυτόν - Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)

2010/C 63/26

Γλώσσα διαδικασίας: η αγγλική

Διάδικοι

Αναιρεσείουσα: Região Autónoma dos Açores (εκπρόσωποι: M. Renouf και C. Bryant, Solicitors)

Αντίδικοι κατ’ αναίρεση: Συμβούλιο της Ευρωπαϊκής Ενώσεως (εκπρόσωποι: J. Monteiro και F. Florindo Gijón), Επιτροπή των Ευρωπαϊκών Κοινοτήτων (εκπρόσωπος: K. Banks), Βασίλειο της Ισπανίας (εκπρόσωπος: N. Díaz Abad), Seas at Risk VZW, πρώην Stichting Seas at Risk Federation, WWF — World Wide Fund for Nature, Stichting Greenpeace Council

Αντικείμενο

Αίτηση αναιρέσεως κατά της αποφάσεως του Πρωτοδικείου (τρίτο τμήμα) της 1ης Ιουλίου 2008, T-37/04, Região autónoma dos Açores κατά Συμβουλίου, με την οποία το Πρωτοδικείο απέρριψε ως απαράδεκτη προσφυγή με αίτημα τη μερική ακύρωση του κανονισμού (ΕΚ) 1954/2003 του Συμβουλίου, της 4ης Νοεμβρίου 2003, για τη διαχείριση της αλιευτικής προσπάθειας όσον αφορά ορισμένες αλιευτικές ζώνες και πόρους της Κοινότητας, την τροποποίηση του κανονισμού (ΕΚ) 2847/93 και την κατάργηση των κανονισμών (ΕΚ) 685/95 και (ΕΚ) 2027/95 (ΕΕ 289, σ. 1) — Προϋπόθεση να αφορά η προσβαλλόμενη πράξη ατομικά τον προσφεύγοντα

Διατακτικό

Το Δικαστήριο διατάσσει:

1) Απορρίπτει την αίτηση αναιρέσεως.

2) Καταδικάζει τη Região autónoma dos Açores στα δικαστικά έξοδα.

3) Το Βασίλειο της Ισπανίας και η Επιτροπή των Ευρωπαϊκών Κοινοτήτων φέρουν τα δικαστικά έξοδά τους.

(1) ΕΕ C 327 της 20.12.2008
EL Επίσημη Εφημερίδα της Ευρωπαϊκής Ένωσης C 205/16

Διάταξη του Δικαστηρίου της 5ης Μαΐου 2009 — Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd κατά Επιτροπής των Ευρωπαϊκών Κοινοτήτων, Βασιλείου της Ισπανίας

(Υπόθεση C-372/08 P) (1)

(Αίτηση αναιρέσεως - Κανονισμός (ΕΚ) 147/2007 - Μείωση των ποσοστώσεων σκουμπριού που χορηγήθηκαν στην Ιρλανδία για τα έτη 2007 έως 12012 - Προσφυγή ακυρώσεως κατά του κανονισμού 147/2007 ασκηθείσα από ομάδα Ιρλανδών αλιέων συγκροτούμενη από 20 αλιείς αλιευτικών ψυγείων ανοικτής θάλασσας επί 23 - Απαράδεκτο - Αίτηση αναιρέσεως προδήλως αβάσιμη)

2009/C 205/29

Γλώσσα διαδικασίας: η αγγλική

Διάδικοι

Αναιρεσείοντες: Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd (εκπρόσωποι: G. Hogan, SC, N. Travers, T. O’Sullivan, BL, και D. Barry, solicitor)

Αντίδικοι κατ’ αναίρεση: Επιτροπή των Ευρωπαϊκών Κοινοτήτων (εκπρόσωπος: K. Banks), Βασίλειο της Ισπανίας (εκπρόσωπος: N. Díaz Abad)

Αντικείμενο

Αίτηση αναιρέσεως κατά της διατάξεως του Πρωτοδικείου (έβδομο τμήμα) της 2ας Ιουνίου 2008, T-172/07, Atlantic Dawn κ.λπ. κατά Επιτροπής, με την οποία το Πρωτοδικείο έκρινε απαράδεκτη προσφυγή ακυρώσεως του κανονισμού (ΕΚ) 147/2007 της Επιτροπής, της 15ης Φεβρουαρίου 2007, για την προσαρμογή ορισμένων αλιευτικών ποσοστώσεων από το 2007 έως το 2012 σύμφωνα με το άρθρο 23, παράγραφος 4, του κανονισμού (ΕΚ) 2371/2002 του Συμβουλίου για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής — Απαίτηση η προσβαλλόμενη πράξη να αφορά άμεσα τον προσφεύγοντα.

Διατακτικό

Το Δικαστήριο διατάσσει:

1) Απορρίπτει την αίτηση αναιρέσεως.

2) Οι Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd και Colmcille Fishing Ltd φέρουν τα δικαστικά έξοδά τους.

(1) ΕΕ C 285 της 8.11.2008.
EL Επίσημη Εφημερίδα της Ευρωπαϊκής Ένωσης C 141/36

Διάταξη του Προέδρου του Δικαστηρίου της 24ης Μαρτίου 2009 [αίτηση του Cour d'appel de Liège (Βέλγιο) για την έκδοση προδικαστικής αποφάσεως] –Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV, Juventus Football Club SPA κατά Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd

(Υπόθεση C-584/08) (1)

2009/C 141/73

Γλώσσα διαδικασίας: η γαλλική

Ο Πρόεδρος του Δικαστηρίου αποφάσισε τη διαγραφή της υποθέσεως.

(1) ΕΕ C 55 της 7.3.2009.
EL Επίσημη Εφημερίδα της Ευρωπαϊκής Ένωσης C 167/2

Διάταξη του Δικαστηρίου (έκτο τμήμα) της 26ης Μαρτίου 2009 [αίτηση του Tribunale Amministrativo Regionale per la Sicilia (Ιταλία)] — Maria Catena Rita Pignataro κατά Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo και Fabio M. Mancuso

(Υπόθεση C-535/08) (1)

(Προϋποθέσεις εκλογιμότητας σε εκλογές διοικητικής περιφέρειας - Προϋπόθεση κατοικίας στην οικεία περιφέρεια - Άρθρα 17 ΕΚ και 18 ΕΚ - Θεμελιώδη δικαιώματα - Ζήτημα που δεν άπτεται του κοινοτικού δικαίου - Πρόδηλη έλλειψη αρμοδιότητας του Δικαστηρίου)

2009/C 167/03

Γλώσσα διαδικασίας: η ιταλική

Αιτούν δικαστήριο

Tribunale Amministrativo Regionale per la Sicilia

Διάδικοι στην υπόθεση της κύριας δίκης

Maria Catena Rita Pignataro

κατά

Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

Αντικείμενο

Αίτηση εκδόσεως προδικαστικής αποφάσεως — Tribunale Amministrativo Regionale per la Sicilia — Ερμηνεία του άρθρου 6 ΕΕ, του άρθρου 3 του πρώτου πρόσθετου πρωτοκόλλου και του άρθρου 2 του τέταρτου πρόσθετου πρωτοκόλλου της Ευρωπαϊκής Συμβάσεως των Δικαιωμάτων του Ανθρώπου, καθώς και του άρθρου 25 του Διεθνούς Συμφώνου για τα ατομικά και πολιτικά δικαιώματα — Ερμηνεία των άρθρων 17 και 18 ΕΚ — Συμβατό με τα ανωτέρω νομοθετήματα της νομοθεσίας ιταλικής περιφέρειας, η εξαρτά το δικαίωμα του εκλέγεσθαι των Ιταλών υπηκόων από προϋπόθεση κατοικίας στη συγκεκριμένη διοικητική περιφέρεια

Διατακτικό

1) Τα άρθρα 17 ΕΚ και 18 ΕΚ δεν απαγορεύουν εθνική ρύθμιση η οποία, σε περίπτωση όπως η επίμαχη στην κύρια δίκη, προβλέπει, μεταξύ των προϋποθέσεων εκλογιμότητας σε συμβούλια περιφέρειας, την υποχρέωση του υποψηφίου να κατοικεί στην οικεία περιφέρεια κατά τον χρόνο υποβολής της υποψηφιότητάς του.

2) Το Δικαστήριο των Ευρωπαϊκών Κοινοτήτων στερείται προδήλως αρμοδιότητας για να δώσει απάντηση στο πρώτο ερώτημα που υπέβαλε το Tribunale amministrativo regionale per la Sicilia.

(1) ΕΕ C 32 της 7.2.2009.
EL Επίσημη Εφημερίδα της Ευρωπαϊκής Ένωσης C 113/15

Διάταξη του Δικαστηρίου (έκτο τμήμα) της 12ης Φεβρουαρίου 2009 [αίτηση του Bundespatentgericht (Γερμανία) για την έκδοση προδικαστικής αποφάσεως ] — Bild digital GmbH & Co. KG, anciennement Bild.T-Online.de AG & Co. KG (C 39/08), ZVS Zeitungsvertrieb Stuttgart GmbH (C 43/08) κατά Προέδρου του Deutsches Patent- und Markenamt

(Συνεκδικασθείσες υποθέσεις C-39/08 και C-43/08) (1)

(Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 89/104/ΕΟΚ - Αιτήσεις καταχώρισης σήματος - Εξέταση κατά περίπτωση - Δεν ελήφθησαν υπόψη προγενέστερες αποφάσεις - Προδήλως απαράδεκτες)

2009/C 113/30

Γλώσσα διαδικασίας: η γερμανική

Αιτούν δικαστήριο

Bundespatentgericht

Διάδικοι

Bild digital GmbH & Co. KG, anciennement Bild.T-Online.de AG & Co. KG (C 39/08), ZVS Zeitungsvertrieb Stuttgart GmbH (C 43/08)

κατά

Προέδρου του Deutsches Patent- und Markenamt

Αντικείμενο

Αίτηση έκδοσης προδικαστικής απόφασης — Bundespatentgericht (Γερμανία) — Ερμηνεία του άρθρου 3 της πρώτης οδηγίας του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (οδηγίας 89/104/ΕΟΚ) (ΕΕ L 40, σ. 1) — Εξέταση των αιτήσεων καταχώρισης σήματος κατά περίπτωση, χωρίς να λαμβάνονται υπόψη οι προγενέστερες αποφάσεις που έχουν εκδοθεί σε παρόμοιες περιπτώσεις — Απόρριψη της αίτησης καταχώρισης σήματος που υπέβαλε ο δικαιούχος μιας σειράς παρεμφερών σημάτων

Διατακτικό

Η αρμόδια αρχή κράτους μέλους, καλούμενη να αποφανθεί επί αιτήσεως καταχωρίσεως σήματος, δεν υποχρεούται να μη λάβει υπόψη τους λόγους αρνήσεως καταχωρίσεως του άρθρου 3, παράγραφος 1, στοιχεία β' και γ', της οδηγίας 89/104/ΕΟΚ, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, όπως έχει τροποποιηθεί με την απόφαση 92/10/ΕΟΚ του Συμβουλίου, της 19ης Δεκεμβρίου 1991, και να δεχθεί την αίτηση αυτή για τον λόγο ότι το σημείο του οποίου ζητείται η καταχώριση ως σήμα έχει παρεμφερή σύνθεση με σημείο του οποίου έχει ήδη δεχθεί την καταχώριση ως σήμα και το οποίο αναφέρεται σε παρεμφερή προϊόντα ή υπηρεσίες.

(1) ΕΕ C 107 της 26.4.2008.